

**ΕΛΛΗΝΙΚΗ ΔΗΜΟΚΡΑΤΙΑ Βόλος, 25/5/2020**

 **ΝΟΜΟΣ ΜΑΓΝΗΣΙΑΣ Αριθ. Πρωτ. : 2400**

**ΔΗΜΟΣ ΒΟΛΟΥ**

**ΣΧΟΛΙΚΗ ΕΠΙΤΡΟΠΗ ΠΡΩΤΟΒΑΘΜΙΑΣ**

**ΕΚΠΑΙΔΕΥΣΗΣ ΔΗΜΟΥ ΒΟΛΟΥ**

Διεύθυνση: Αρ. Ζάχου – Επτά Πλατανίων

Ταχ. Κώδικας: 38333

Τηλ: 2421028517- 518

ΦΑΞ:2421028519

E-mail: sx.epitr.prwto.dv@gmail.com

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**ΓΙΑ ΤΟΝ ΚΑΘΑΡΙΣΜΟ ΚΑΙ ΦΥΛΑΞΗ ΤΩΝ ΜΟΚΕΤΩΝ ΤΩΝ ΣΧΟΛΙΚΩΝ ΜΟΝΑΔΩΝ (ΝΗΠΙΑΓΩΓΕΙΩΝ) ΤΟΥ ΔΗΜΟΥ ΒΟΛΟΥ**

Η Σχολική Επιτροπή Πρωτοβάθμιας Εκπαίδευσης Δήμου Βόλου προτίθεται να προβεί σε συλλογή προσφορών για την απευθείας ανάθεση για τον καθαρισμό και φύλαξη των μοκετών των σχολικών μονάδων(νηπιαγωγείων) του Δήμου Βόλου.

Το Αντικείμενο της ανάθεσης είναι η παροχή υπηρεσιών για τον καθαρισμό και τη φύλαξη των μοκετών των σχολικών μονάδων της (νηπιαγωγείων) .

Ο καθαρισμός θα πρέπει να εξασφαλίζει την απολύμανση των μοκετών από βακτήρια, μύκητες, περιττό χνούδι και την αποτελεσματική εξουδετέρωση των δυσάρεστων οσμών.

Μετά την εφαρμογή του καθαρισμού θα πρέπει να έχει επιτευχθεί απομάκρυνση των αλλεργιογόνων ουσιών.

Τα προϊόντα καθαρισμού που θα χρησιμοποιηθούν θα πρέπει να είναι οικολογικά και αντιαλλεργικά, με ουδέτερο pH, φιλικά προς το περιβάλλον βάσεως νερού και πλήρως βιοδιασπώμενα.

Οι μοκέτες θα κρατηθούν για φύλαξη στο χώρο του αναδόχου και θα επιστραφούν – παραδοθούν στην κάθε σχολική μονάδα μετά από συνεννόηση με τους υπεύθυνους των σχολικών μονάδων.

Η παραλαβή των μοκετών θα γίνεται από κάθε σχολική μονάδα μετά από τηλεφωνική επικοινωνία από την κάθε σχολική μονάδα .

Εκτός από τον άπαξ καθαρισμό και τη φύλαξη του συνόλου των μοκετών των σχολείων, ο ανάδοχος οφείλει καθ’ όλη την διάρκεια της ετήσιας σύμβασης και σε περίπτωση έκτακτης ανάγκης ( κατόπιν τηλεφωνικής ειδοποίησης ) να προσέλθει να παραλάβει και να καθαρίσει τυχόν βρώμικες μοκέτες και στην περίπτωση αυτή θα εκδώσει ξεχωριστό τιμολόγιο με τιμές χρέωσης ακριβώς ίδιες με τις τιμές που προσέφερε στην οικονομική του προσφορά.

**Κριτήριο ανάθεσης θα είναι η πλέον συμφέρουσα από οικονομική άποψη προσφορά, βάσει τιμής €/τ.μ.**

Η δαπάνη για την παροχή υπηρεσιών ανέρχεται στο ποσό των 2.500,00€ (καθαρό ποσό) με επιπλέον δαπάνη Φ.Π.Α 24%, ποσού 600,00€ ήτοι συνολική απαιτούμενη πίστωση 3.100,00€.



 Η παραπάνω εργασία για τον καθαρισμό και φύλαξη μοκετών των σχολικών μονάδων (νηπιαγωγείων) θα εκτελεστεί άμεσα, από την ανάθεση στο μειοδότη μέχρι 30/12/2021 ή έως εξαντλήσεως του ποσού της σύμβασης.

Η δαπάνη για την εργασία αυτή θα καλυφθεί από τους ΙΔΙΟΥΣ ΠΟΡΟΥΣ (λειτουργικά σχολείων) της Σχολικής Επιτροπής Πρωτοβάθμιας Εκπαίδευσης.

Στο λογαριασμό της Σχολικής Επιτροπής υπάρχει το αναγκαίο ποσό για την πραγματοποίηση της παραπάνω παροχής υπηρεσιών. Η παροχή υπηρεσιών θα πραγματοποιηθεί με τη διαδικασία της απευθείας ανάθεσης, σύμφωνα με τις διατάξεις του Ν. 4412/2016 και με τις τροποποιήσεις, όπως ισχύουν σήμερα.

Οι συμμετέχοντες θα πρέπει να προσκομίσουν μαζί με την οικονομική τους προσφορά: Υπεύθυνη δήλωση της παρ. 4 του άρθρου 8 του ν. 1599/86, στην οποία θα δηλώνεται ότι μέχρι την ημέρα υποβολής της προσφοράς τους.

* Ότι είναι ενήμεροι ως προς τις εισφορές κοινωνικής ασφάλισης (κύριας και επικουρικής) σε όλους τους οργανισμούς ασφάλισης που υπάγονται.
* Ότι είναι ενήμεροι ως προς τις φορολογικές υποχρεώσεις τους.
* Δεν έχει εκδοθεί εις βάρος τους τελεσίδικη καταδικαστική απόφαση για ένα από τους ακόλουθους λόγους του αρθ. 73 παρ. 1 του Ν. 4412/2016 (συμμετοχή σε εγκληματική οργάνωση , δωροδοκία, απάτη, τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, νομιμοποίηση εσόδων από παράνομες δραστηριότητες ή χρηματοδότηση της τρομοκρατίας, παιδική εργασία και άλλες μορφές εμπορίας ανθρώπων).

Ο Ανάδοχος υποχρεούται να προσκομίσει τα πρωτότυπα των παραπάνω δικαιολογητικών στα γραφεία της Σχολικής Επιτροπής πριν την απόφαση ανάθεσης.

Οι ενδιαφερόμενοι καλούνται να καταθέσουν αυτοπροσώπως ή να αποστείλουν τις προσφορές τους στα γραφεία της Σχολικής Επιτροπής Πρωτοβάθμιας Εκπαίδευσης Δήμου Βόλου (Διεύθυνση Αρ. Ζάχου – Επτά Πλατανιών Τ.Κ 38333, Βόλος) έως την Παρασκευή 05/06/2020 και ώρα 12.00 μ.μ. σε κλειστό φάκελο, με τα πλήρη στοιχεία της επωνυμίας του ενδιαφερόμενου και τον τίτλο της πρόσκλησης με τον αριθμό πρωτοκόλλου της.

Ο ΠΡΟΕΔΡΟΣ ΤΗΣ ΣΧΟΛΙΚΗΣ ΕΠΙΤΡΟΠΗΣ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ

ΔΗΜΟΥ ΒΟΛΟΥ

ΤΖΟΥΝΗΣ ΕΥΘΥΜΙΟΣ